फैन के सामने बताई तकलीफ, बोले- यह अब भी मेरे साथ होता है, ज्यादा सोचने की जरूरत नहीं
Bollywood Actor Ranbir Kapoor Opens Up About His Stammering. रणबीर कपूर के करियर को बॉलीवुड में करीब 15 साल बीत चुके हैं। इंडस्ट्री के टैलेंटेड एक्टर्स में उनका नाम शुमार है। हालांकि, शायद ही किसी को पता हो कि जब रणबीर छोटे थे
रणबीर कपूर के करियर को बॉलीवुड में करीब 15 साल बीत चुके हैं। इंडस्ट्री के टैलेंटेड एक्टर्स में उनका नाम शुमार है। हालांकि, शायद ही किसी को पता हो कि जब रणबीर छोटे थे तो उन्हें बोलने में दिक्कत हुआ करती थी, वो हकलाते थे। हाल ही में अपने फैंस के साथ वर्चुअल बातचीत के दौरान रणबीर ने इस बात का खुलासा किया।
कोई मुझसे मेरा नाम भी पूछता, तो मैं हकलाने लगता था
दरअसल, इट्रैंक्शन के दौरान एक फैन रणबीर से उनकी रीसेंट फिल्मों के बारे में सवाल पूछ रहा था। इस दौरान उसकी जुबान लड़खड़ा रही थी। फैन के सवाल का जवाब देने के बाद रणबीर ने अपने बचपन का एक्सपीरिएंस शेयर किया। बातचीत के दौरान रणबीर ने कहा- 'जब मैं छोटा था, तो मैं भी बहुत हकलाता था। जब कोई मुझसे मेरा नाम पूछता तो मैं उस पर भी हकलाने लगता था। यह कभी-कभी अब भी मेरे साथ हुआ करता है।'
इस बारे में ज्यादा नहीं सोचना चाहिए
फैंस को समझाते हुए रणबीर ने कहा-आपको बस कोशिश करनी चाहिए। इस प्रॉब्लम से लड़ने के लिए मेडिटेशन की जरूरत है। आपको जितना हो सके खुद को शांत रखने की कोशिश करनी चाहिए और इस बारे में ज्यादा नहीं सोचना चाहिए। इस तरह की चीजों को लेकर कभी भी शर्मिंदगी महसूस न करें। हमेशा अपने दिल की बात कहने की कोशिश करें।
ऋतिक रोशन को भी थी हकलाने की समस्या, 2012 में मिली थी राहत
रणबीर के अलावा कुछ समय पहले एक्टर ऋतिक रोशन ने भी अपने हकलाने की समस्या पर बात की थी। उन्होंने कहा था कि जब वो छोटे थे तो यह बात उन्हें बहुत परेशान करती थी। इस दौरान उन्होंने इस प्रॉब्लम को दूर करने के बारे में भी बताया।
मुंबई मिरर को दिए इंटरव्यू में ऋतिक ने कहा- ‘मैं हकलाने की प्रॉब्लम को दूर करने के लिए हर दिन प्रैक्टिस करता हूं। मैं अभी भी कम से कम एक घंटे के लिए अपनी आवाज पर काम करता हूं, ताकि बोलते वक्त मुझे समस्या न हो। ऋतिक ने बताया था कि फिल्म स्टार बनने के काफी समय बाद तक वो इस प्रॉब्लम से जूझ रहे थे। करीब 2012 तक उन्हें इस समस्या से थोड़ी राहत मिली।’
प्रॉब्लम की वजह से डिप्रेशन में आ गए थे ऋतिक 
द इंडियन एक्सप्रेस दो दिए इंटरव्यू में ऋतिक ने बताया था कि हकलाने की वजह से उनका बचपन काफी खराब था। उन्होंने कहा था- लगभग छह साल का था जब मैंने हकलाना शुरू किया था। जब तक मैं बात करना शुरू नहीं करता तब तक सब कुछ नॉर्मल रहता था। इस प्रॉब्लम की वजह से मैं डिप्रेशन में आ गया था, क्योंकि मैं यह प्रॉब्लम समझ नहीं पा रहा था। बोलते वक्त सब मुझे घूरा करते थे।